钦定古今图书集成/理学汇编/学行典/第211卷 > 周思
## 钦定古今图书集成/理学汇编/学行典/第211卷 > 周思

按《建宁府志》：“周思，字子睿，浦城人。先世周元庆为本
邑令，民甚德之，遂居焉。思耽山水，嗜吟咏，养亲温
备至。事继母纯孝。尝远游，闻亲病，即奔归侍药，衣不
解带者十月，吁天愿以身代，割股糜药以进，病辄起。
及卒，葬龟峰，晨夕呼号，自名为见峰子，以见峰如见
亲也。著《见峰三集》。”